ᱚᱨᱤᱭᱟᱞᱩᱨ ᱦᱚᱱᱚᱛ

ᱚᱨᱤᱭᱟᱞᱩᱨ ᱦᱚᱱᱚᱛ ᱫᱚ ᱢᱤᱫ ᱥᱟᱥᱚᱱᱤᱭᱟᱹ ᱦᱚᱱᱚᱛ ᱠᱟᱱᱟ, ᱱᱚᱣᱟ ᱥᱤᱧᱚᱛ ᱨᱮ ᱛᱟᱢᱤᱞᱱᱟᱰᱩ ᱯᱚᱱᱚᱛ ᱨᱮᱱᱟᱜ ᱓᱘ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱫᱚ ᱚᱨᱤᱭᱟᱞᱩᱨ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮ ᱑,᱙᱔᱙.᱓᱑ ᱜᱟᱺᱴ ᱠᱤᱞᱚᱢᱤᱴᱚᱨ ᱴᱚᱴᱷᱟ ᱥᱮᱞᱮᱫ ᱟᱠᱟᱱᱟ ᱾

ᱱᱟᱜᱟᱢ
᱑᱙᱙᱕ ᱥᱟᱞ ᱨᱮ, ᱛᱤᱨᱩᱪᱤᱨᱟᱯᱚᱞᱞᱤ ᱫᱚ ᱯᱮ ᱵᱷᱟᱜᱽ ᱨᱮ ᱦᱟᱹᱴᱤᱧ ᱮᱱᱟ ᱟᱨ ᱯᱮᱨᱚᱢᱵᱚᱞᱩᱨ ᱟᱨ ᱠᱚᱨᱩᱨ ᱦᱚᱱᱚᱛ ᱛᱷᱟᱯᱚᱱ ᱮᱱᱟ ᱾ ᱑ ᱡᱟᱱᱩᱣᱟᱨᱤ ᱒᱐᱐᱑ ᱥᱟᱞ ᱨᱮ ᱯᱮᱨᱚᱢᱵᱚᱞᱩᱨ ᱦᱚᱱᱚᱛ ᱠᱷᱚᱱ ᱚᱨᱤᱭᱟᱨᱞᱩᱨ ᱦᱚᱱᱚᱛ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ  ᱾ ᱢᱮᱱᱠᱷᱟᱱ, ᱱᱚᱣᱟ ᱫᱚ ᱓᱑ ᱢᱟᱨᱪ ᱒᱐᱐᱒ ᱥᱟᱞ ᱨᱮ ᱯᱮᱨᱚᱢᱵᱚᱞᱩᱨ ᱦᱚᱱᱚᱛ ᱨᱮ ᱢᱮᱥᱟ ᱞᱮᱱ ᱛᱟᱦᱮᱸᱫ ᱾ ᱦᱚᱱᱚᱛ ᱨᱮᱱᱟᱜ ᱥᱤᱢᱟᱹ ᱫᱚ ᱠᱩᱰᱰᱟᱞᱳᱨ ᱦᱚᱱᱚᱛ ᱛᱮ ᱞᱟᱜᱟᱣ ᱟᱠᱟᱱᱟ ᱟᱨ ᱠᱚᱧᱮᱼᱥᱟᱢᱟᱝ, ᱥᱟᱢᱟᱝ ᱨᱮ ᱱᱟᱜᱽᱯᱚᱴᱴᱤᱱᱚᱢ, ᱮᱛᱚᱢ ᱟᱨ ᱮᱛᱚᱢᱼᱥᱟᱢᱟᱝ ᱨᱮ ᱛᱚᱸᱡᱟᱵᱩᱨ, ᱮᱛᱚᱢᱼᱯᱟᱪᱮ ᱨᱮ ᱛᱤᱨᱩᱪᱤᱨᱟᱯᱚᱞᱞᱤ ᱟᱨ ᱯᱟᱪᱮ ᱨᱮ ᱯᱮᱨᱚᱢᱵᱚᱞᱩᱨ ᱢᱮᱱᱟᱜᱼᱟ ᱾

ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱚᱨᱤᱭᱟᱨᱞᱩᱨ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱗᱕᱔,᱘᱙᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱜᱩᱭᱟᱱᱟ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱟᱞᱟᱥᱠᱟ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱾ ᱱᱚᱣᱟ ᱫᱚ ᱱᱤᱭᱟᱹ ᱥᱤᱧᱚᱛ ᱨᱮ ᱔᱙᱑ ᱟᱱᱟᱝ ᱨᱮᱸᱠᱤᱝ ᱨᱮ ᱢᱮᱱᱟᱜᱼᱟ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱓᱘᱗ ᱦᱚᱲ ᱛᱟᱦᱮᱸ ᱱᱟᱠᱚ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱑,᱐᱐᱐/ᱜᱟᱺᱴ ᱠᱤᱞᱚᱢᱤᱴᱚᱨ) ᱨᱮ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱘.᱑᱙% ᱛᱟᱦᱮᱸ ᱠᱟᱱᱟ ᱾ ᱚᱨᱤᱭᱟᱨᱞᱩᱨ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱑᱐᱑᱖ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ ᱾ ᱟᱨ ᱥᱮᱪᱮᱫ ᱫᱚᱨ ᱫᱚ ᱗᱑.᱙᱙% ᱢᱮᱱᱟᱜᱼᱟ, ᱜᱮᱨ ᱟᱹᱫᱤᱵᱟᱹᱥᱤ ᱭᱟᱜ ᱦᱚᱲ ᱮᱞ ᱫᱚ ᱒᱓.᱓% ᱟᱨ ᱟᱹᱫᱤᱵᱟᱹᱥᱤ ᱭᱟᱜ ᱦᱚᱲ ᱮᱞ ᱫᱚ ᱑.᱔% ᱢᱮᱱᱟᱜᱼᱟ ᱾ ᱒᱐᱑᱑ ᱥᱟᱞ ᱫᱷᱟᱹᱵᱤᱡ ᱱᱚᱣᱟ ᱫᱚ ᱯᱮᱨᱚᱢᱵᱚᱞᱩᱨ ᱟᱨ ᱱᱤᱞᱜᱤᱨᱤ ᱛᱟᱭᱚᱢ ᱛᱮᱥᱟᱨ ᱟᱹᱰᱤ ᱠᱟᱹᱡ ᱦᱚᱲ ᱮᱞ ᱟᱜ ᱦᱚᱱᱚᱛ (᱓᱒ ᱦᱚᱱᱚᱛ ᱠᱷᱚᱱ ᱫᱚ) ᱠᱟᱱᱟ ᱾ ᱡᱚᱭᱚᱱᱠᱳᱱᱰᱚᱢ ᱫᱚ ᱚᱨᱤᱭᱟᱨᱞᱩᱨ ᱦᱚᱱᱚᱛ ᱨᱮᱱᱟᱜ ᱟᱹᱰᱤ ᱰᱮᱦᱮᱨ ᱦᱚᱲ ᱮᱞ ᱟᱜ ᱥᱚᱦᱚᱨ ᱠᱟᱱᱟ ᱾

ᱱᱚᱣᱟ ᱡᱚᱛᱚ ᱧᱮᱞ ᱢᱮ
 ᱛᱟᱢᱤᱞᱱᱟᱰᱩ ᱨᱮᱱᱟᱜ ᱦᱚᱱᱚᱛ ᱠᱚ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
Ariyalur District Official WebSite
Ariyalur District Police

ᱛᱷᱚᱠ:ᱚᱨᱤᱭᱟᱞᱩᱨ ᱦᱚᱱᱚᱛ
ᱛᱷᱚᱠ:ᱛᱟᱢᱤᱞᱱᱟᱰᱩ ᱨᱮᱱᱟᱜ ᱦᱚᱱᱚᱛ ᱠᱚ
ᱛᱷᱚᱠ:ᱛᱟᱢᱤᱞᱱᱟᱰᱩ